Стандардан је члан Српске репрезентације и до сада је наступала на Европском првенству 2013. године (четврто место), као и на Светском првенству 2014. године (четвртфинале). Највећи успех икада остварила је освајањем златне медаље на Европском првенству 2015. играном у Мађарској и Румунији. Победом против Француске у финалу у Будимпешти – 76:68 (15:22, 18:10, 20:17, 23:19) освојена је не само прва медаља за Србију као самосталну државу него и прво злато у читавој историји наше женске кошарке. Уједно је обезбеђен и директан пласман на Олимпијске игре у Рију 2016. године, где је освојила бронзану медаљу. На европском првенству у кошарци за жене 2019. године освојила је бронзану медаљу. Са репрезентацијом Србије освојила је златну медаљу на Европском првенству 2021. године одржаном у Француској и Шпанији.